આ ફિલ્મ સમજાવે છે કે આપણી પાસે જે કંઈ છે તેની આપણે કદર કરતા નથી, પછી એ જતું રહે ત્યારે એની કદર સમજાય છે, પરંતુ ત્યારે એ સમજણથી કશો લાભ નથી થતો. એટલે આપણી પાસે સરસ સ્વસ્થ શરીર, શરીરનાં અંગ, પરિવાર જે કંઈ છે તેની કદર કરતાં શીખવું જોઈએ. થોડાં વર્ષ અગાઉ એક ફિલ્મના શૂટિંગમાં સેટ પર બોમ્બ ધડાકામાં મારો હાથ ખલાસ થઈ ગયો હતો. હાથના પંજાને બદલે માંસનો લોચો જ રહી ગયેલો. મારા આંગળીનાં હાડકાં છૂટા કરી હલનચલન કરતા બનાવવા માટે મારી આંગળીઓ વચ્ચેની ચામડી કાપવામાં આવી હતી. અંગૂઠા અને પહેલી આંગળી વચ્ચેના સ્નાયુ જતા રહ્યા. હું કોઈની મદદ વિના મારું પેન્ટ પહેરી ન શકું, શર્ટનાં બટન બંધ ન કરી શકું, ટોઈલેટ ન જઈ શકું. એ સ્થિતિમાં મને મારા હાથની કિંમત સમજાઈ. તમારી પાસે જે કંઈ છે તેની કદર કરો.